Svätoplukovo námestie, pohľad na Mestský dom
Fontána na Svätoplukovom námestí
Divadlo Andreja Bagara na Svätoplukovom námestí
Mariánsky stĺp na Svätoplukovom námestí
**Svätoplukovo námestie** v Nitre sa nachádza v centre mesta, v mestskej časti Staré mesto, konkrétne v Dolnom meste. Svätoplukovo námestie je jedna z významných archeologických lokalít mesta. Je to najväčšie námestie v Nitre.

História
--------

V minulosti bolo toto námestie štvorcové. Už v stredoveku bolo na mieste terajšieho námestia trhové námestie, tradícia trhov sa tu zachovala do tridsiatych rokov 20. storočia. Nachádzal sa tu kostol sv. Jakuba (prvá zmienka o kostole je z roku 1232), zbúraný bol v roku 1786. Na námestí zostala až do roku 1880 stáť veža tohto kostola, z nej sa zachoval kríž (stojí nad Svoradovou jaskyňou) a hodiny, ktoré sú umiestnené v jednej z veží Mestského domu (radnice). Mestský dom (radnicu) postavili v rokoch 1880 – 82 na mieste, kde predtým stála veža kostola sv. Jakuba.

V strede námestia bol Mariánsky stĺp od Antona Brandla, ktorý dal na pamiatku morovej epidémie (z roku 1739) v roku 1882 postaviť biskup Augustín Roskoványi. Stĺp bol viackrát premiestnený, od roku 1989 stojí na terajšom mieste, v blízkosti Mestského domu (radnice).

V roku 1883 bolo na námestí postavené prvé nitrianske divadlo s kapacitou 360 miest. Deväť metrov široké javisko bolo osvetlené petrolejovými lampami. Nitra mala v tom čase asi deväť tisíc obyvateľov. Budova stála na ploche terajšieho divadla a slúžila nitrianskej verejnosti až do jej zničenia leteckou bombou v druhej svetovej vojne. Nová budova divadla (terajšieho Divadla Andreja Bagara) bola postavená v roku 1992.

V rokoch 1929 – 31 bola podľa projektu českého architekta Josefa Marka na námestí postavená budova Poštového a telegrafného úradu (dnešná Pošta 1). Objekt patrí medzi najvýznamnejšie architektonické diela medzivojnového obdobia v Nitre. Zachoval sa takmer v autentickej podobe.

Na opačnej strane námestia, oproti Mestského domu (radnice) sa nachádza Meštiansky dom (úradná adresa Štefánikova trieda 2). Je to najstaršia budova Dolného mesta pôvodne zo 16. storočia. V rokoch 1700 – 1703 v nej bolo umiestnené prvé piaristické gymnázium v Nitre. Dnes je využívaná na komerčné účely.

Súčasnosť
---------

Námestie sa neustále menilo. Dnešnú podobu získalo po rozsiahlej asanácii v osemdesiatych rokoch 20. storočia.

Súčasné moderné Svätoplukovo námestie má kruhový pôdorys s fontánou umiestnenou v strede námestia. Dlažba celého námestia vytvára ornamenty, jedinečný vzor rybích šupín.

Námestiu dominuje budova Divadla Andreja Bagara, hneď vedľa stojí Pošta, Mestský dom (radnica), Mariánsky stĺp, začiatok pešej zóny, budova bývalého Gymnázia, Kupecká ulica, budovy reštaurácií a hotelov a okruh končí v parčíku pri Divadle. Striekajúca fontána, ktorá sa nachádza v strede námestia, od roku 2013 mení farby, v lete je miestom stretnutia a osvieženia, v zime sa okolo fontány rozprestiera vianočné mestečko, vo vnútri fontány býva umiestnený betlehem pod vysvieteným vianočným stromom.

Po celom obvode Svätoplukovho námestia sú umiestnené oddychové lavičky, vedľa budovy Divadla Andreja Bagara sa nachádza zelený parčík.

Na námestí sa pravidelne konajú rôzne spoločenské a kultúrne podujatia (mestské oslavy, jarmoky, slávnosti, koncerty, letné kino a iné).

Zo Svätoplukovho námestia je výhľad na Horné mesto, na pešiu zónu, či Kupeckú ulicu.

Literatúra
----------

* KRČMÁR, Alojz. Nitra na starých pohľadniciach. Bratislava: DAJAMA, 2006. ISBN 80-89226-13-2. s. 32-35.
* LACIKA, Ján. Nitra a okolie. Bratislava: DAJAMA, 2003. ISBN 80-88975-53-0. s. 60-63.
* FUSEK, Gabriel. ZEMENE, Marián R. Dejiny Nitry. NITRA: Mesto Nitra, 1998. ISBN 80-967814-9-9.
* VALENT, Štefan. Nitra (Turistický sprievodca). Banská Bystrica : AB-ART Press, 1995. ISBN 80-88817-04-8. s. 21, 22.

Externé odkazy
--------------

* oficiálna stránka Mesta Nitra
* oficiálna stránka informačného centra Mesta Nitra Archivované 2016-02-06 na Wayback Machine

| * z
* d
* u
Nitra |
| --- |
| Samospráva | 
* *Primátor:* Marek Hattas (od 2018)
* *Čestní občania*
* *Mestské časti:* Čermáň
* Diely
* Dolné Krškany
* Dražovce
* Horné Krškany
* Chrenová
* Janíkovce
* Klokočina
* Kynek
* Mlynárce
* Párovské Háje
* Staré mesto
* Zobor

 |
| Geografia | 
* Zobor
* Rieka Nitra
* Malá Nitra
* Nitriansky mestský park
* *Chránené územia:* Nitriansky dolomitový lom
* Svoradova jaskyňa

 |
| Pamiatky a stavby | 
* Bazilika svätého Emeráma
* Biskupský palác
* Justičný palác
* Kalvária
* Kasárne pod Zoborom
* Kláštor a Kostol sv. Petra a Pavla
* Kostol reformovanej kresťanskej cirkvi
* Kostol Navštívenia Panny Márie
* Kostol sv. Michala archanjela
* Kostol sv. Ladislava
* Mestský dom
* Malý seminár
* Nitriansky hrad
* Opátstvo svätého Hyppolita
* Synagóga v Nitre
* Veľprepoštský palác
* Župný dom
* *Zoznam kultúrnych pamiatok v Nitre*
* *K:Stavby*

 |
| Doprava | 
* *Mestská:* MHD
* *Železničná:* Železničná stanica
* Nitrianska poľná železnica
* *Cestná:* Autobusová stanica
* *Letecká:* Letisko Nitra
* *K:Doprava*

 |
| Námestia a ulice | 
* *Námestia:* Pribinovo
* Svätoplukovo
* *Zoznam*

 |
| Kultúra | 
* Agrokomplex – Výstavníctvo Nitra
* Diecézne múzeum v Nitre
* Divadlo Andreja Bagara
* Furmani (folklórny súbor)
* Hidepark Nitra
* Misijné múzeum
* Ponitrianske múzeum
* Slovenské poľnohospodárske múzeum
* Staré divadlo Karola Spišáka
* Zobor (folklórny súbor)
* *K:Kultúra*

 |
| Školy | 
* Slovenská poľnohospodárska univerzita
* Univerzita Konštantína Filozofa
* *K:Školy*

 |
| Šport | 
* COP Nitra
* Nitrianski rytieri
* HK Nitra (hádzaná)
* HK Nitra (hokej)
* Nitra Knights
* MBK SPU Nitra
* Mestská hala
* Nitra aréna
* Štadión pod Zoborom
* UDHK ŠG Nitra
* VK Bystrina SPU Nitra
* *K:Šport*

 |
| Osobnosti | 
* *K:Osobnosti*

 |
| Verejné inštitúcie | 
* Nitrianska diecéza
* Fakultná nemocnica Nitra

 |

Súradnice: 48°18′52″S 18°05′18″V﻿ / ﻿48,314336°S 18,088292°V﻿ / 48.314336; 18.088292